**Suplement i Certifikatës për kualifikimin profesional,**

**HOTELERI-TURIZËM, Niveli II në KSHK, referuar nivelit II të KEK**

**Individi është i aftë:**

* Të përgatitë vendin e punës për gatim dhe shërbim.
* Të dallojë mjedisin, sektorët përkatës, mjetet dhe pajisjet e punës në kuzhinë.
* Të kryejë punë parapërgatitore, sipas sektorëve përkatës.
* Të përdorë dhe mirëmbajë mjetet, pajisjet dhe materialet e punës.
* Të lexojë dhe interpretojë dokumentacionin teknik dhe sinjalistikën e profesionit.
* Të komunikojë në mënyrë etike dhe profesionale me eprorët, kolegët dhe klientët.
* Të punojë në grup.
* Të zbatojë rregullat e higjienës personale, të mjeteve, pajisjeve dhe vendit të punës, sipas standardit HACCP dhe ISO.
* Të zbatojë standardet e profesionit.
* Të zbatojë rregullat e sigurimit teknik, mbrojtjes së mjedisit e dhënies së ndihmës së parë.
* Të zbatojë kërkesat e kujdesit ndaj shëndetit dhe sigurisë së klientit (mbrojtja e konsumatorit).
* Të zbatojë kushtet e ruajtjes së pijeve dhe ushqimeve sipas llojit.
* Të kryejë përpunime termike në kuzhinë.
* Të përgatitë sallata në kuzhinë.
* Të përgatitë gatime me vezë në kuzhinë.
* Të përgatitë salcat bazë në kuzhinë.
* Të përgatitë buljone dhe supra të thjeshta në kuzhinë.
* Të përgatitë brumëra bazë dhe asortimente me to.
* Të përgatitë asortimente të thjeshta me mish, mish të grirë dhe të brendshme mishi.
* Të përgatitë asortimente të thjeshta me peshk dhe prodhime deti në kuzhinë.
* Të përgatitë salca të ëmbla.
* Të përgatitë kremra bazë në pastiçeri.
* Të përgatitë asortimente me perime.
* Të zbatojë rregullat e estetikës në gatim dhe shërbim.
* Të rregullojë dhe shtrojë sallën e shërbimit.
* Të zbatojë rregullat e pritjes, përcjelljes dhe shoqërimit të klientit në restorant.
* Të parapërgatitë shërbimin e pijeve dhe ushqimit në restorant.
* Të kryejë shërbime në restorant dhe dhomën e klientit.
* Të përgatitë dhe shërbejë pije të ngrohta.
* Të ndajë mbeturinat sipas llojit.
* Të shoqërojë klientët drejt recepsionit.
* Të shoqërojë klientët në dhomë dhe ambiente të tjera të hotelit.
* Të transportojë bagazhet e klientëve në dhomë.
* Të informojë klientët për mjediset dhe shërbimet në hotel.
* Të kryejë rezervime të thjeshta sipas kërkesës së klientëve.
* Të kryejë regjistrimin e klientëve në hotel.
* Të kryejë veprime të thjeshta financiare në recepsion.
* Të kryejë çregjistrimin e klientëve në hotel.
* Të këshillojë klientin për veprimtari kulturore dhe itinerare të thjeshta udhëtimi dhe turistike.
* Të asistojë në shoqërimin e grupit, sipas itinerarit.
* Të lexojë hartat fizike, administrative, turistike dhe rrugore të zonës.
* Të pastrojë dhe rregullojë dhomën, tualetin dhe mjedise të tjera të hotelit.
* Të kryejë procedurat e punës për larjen dhe hekurosjen e biankerive.
* Të kryejë procedurat e punës për pastrimin e rrobave të klientit në lavanteri.
* Të komunikojë në gjuhën angleze me klientët gjatë shërbimeve në sektorin e hoteleri turizmit.
* Të kryejë veprimtari që garantojnë cilësinë e përgatitjes dhe shërbimit ndaj klientit.
* Të përdorë teknologjinë dixhitale në mbështetje të veprimtarisë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Hoteleri-Turizëm”, niveli II në KSHK, referuar nivelit II të KEK, e pajis individin me Certifikatën Profesionale dhe Suplementin e Certifikatës Profesionale të nivelit të punonjësit gjysmë të kualifikuar (ndihmës).

Ky kualifikim profesional i jep individit mundësi t'i drejtohet tregut të punës si ndihmës kuzhinier/e, punonjës/e sanitar/e, portier/e, ndihmës/e kamerier/e, ndihmës/e banakier/e, punonjës/e i/e shërbimit në kate dhe në ambiente të përbashkëta, punonjës/e lavanderie, etj., në bare, restorante, mensa, vetëshërbime, agjenci kateringu, hotele, agjenci turistike, ndihmës/e në guida turistike, punonjës/e në shërbime estetike dhe çlodhje (SPA), në zyra informacioni, etj. në sektorin HORECA.

Pas këtij kualifikimi profesional në nivelin e II-të të KSHK, referuar nivelit II të KEK, individi mund të vijojë studimet në një prej kualifikimeve në nivelin e III-të të KSHK, referuar nivelit III të KEK, të “Hoteleri-Turizmit” dhe me vazhdimin e arsimimit të mëtejshëm në nivelin IV në KSHK, referuar nivelit IV të KEK, si teknik apo menaxher i mesëm individi fiton të drejtën e diplomës së “Maturës Shtetërore Profesionale” me mundësi për vazhdimin e studimeve pas të mesme dhe universitare..

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).